την τειμην της ασιας και ολης της επαρχιας το αξιωμα οπερ και εκ της επικρισεως ηρτητο του αρχοντος εξ υποδιγματος του ιλλυρικου και των [τ]ης ιταλιας πολεων ορθως λειαν κατενοησαμεν διακεκρισθαι ουτε γαρ λυσιτελες ενομιζετο την πομπην της συνοδου της δημοσιας ενος γνωμη πρατ[τε]σθαι ην εκ συνηθιας επανατρεχοντες οι χρονοι απητουν. ακολουθως τοινυν γεγενηται επιμερισθηναι τους χρονους εις τας τεσσαρας πολεις αιτινες μητροπολεις εν ασια ψηφιζονται ως την της πενταετηριδος εκδοσιν τοιαυτην εχειν την καταστασιν και μηδεπωποτε δυνασθαι λειπειν τον κοσμουμενον υπο του της ασιας στεφανου. αλλ ουτε επιφορτιζεσθαι τις δυναται υπο του δαπανηματος επαν μαλιστα αμοιβαδον τρεχοντων των χρονων εκαστη των μητροπολεων μετα πενταετη τον χρονον διδωσι τον λιτουργη[σ]οντα. καιτοι ηδεως προσηκαμεθα επιπερ τους τεχθεντας εν ταις μικραις πολεσιν επαν δημοτικωτερας γεναμενοι ψυχης τον επαινον τον εκ του δημου φανταζωντε εξουσιαν αυτοις παρεχεσθαι του εν τη εφεσιων μητροπολει μονη την ασιαρχιαν η την αλυταρχιαν αυτον ανυειν και τοις καθηκουσιν τοις καλλιοσιν εκ της επιφανους λειτουργιας φαινεσθαι. οθεν επειδη εκ της ευμοιριας των καιρων των ημετερων αι επιθυμιαι αι πλιονα την εορτην εχουσαι οφιλουσιν αυξεσθαι και παρ ημων αυτων εχειν την σπουδην βουλομενοις αυτοις λειτουργειν παρεχομεν αδιαν εις τουτο μονον διασφαλιζομενοι τους τοιουτους ινα μ[η] των ιδιων πολεων επιλανθανομενοι παντη εαυτους μεταγραφουσιν φηστε τιμιωτατε και προσφιλεστατε. η επαινετη ενπειρια σου του ημετερου θ[ε]σπισματος ακολουθησατω τη γνωμη και παντας τους εις ταυτην την τιμην επιτρεχοντας πασας προτερον τας λιτουργιας τη εαυτου πολει αποπληρουν προσταξατω πληρωθεντων δε των λιτουργηματων εις την τιμην την μιζονα τουτεστιν ολης της επαρχιας σπευδουσιν αυτοις αδιαν παρεχετω δυναμενοις μ[ετα] ταυτα και το των λαμπροτατων αξιωμα κατ[αδ]εχεσθαι ουτως μεντοι ως προτερον αυτους το ικανον ποιουντας τω νομω εις τον εαυτων τοπον υποκαθιστανται τα[ις] εαυτων πατρισιν ετερους. ουτε δε ετερο[θι λ]υσιτελειν νενομικαμεν αυτοις ινα αναλωσαντες τα εαυτων μετα τους πονους των λειτουργηματων απα[χθεις] ως νεαρος τιρων εις ετερον βουλευ[τ]η[ριο]ν εαυτον μεταγραφει οφιλων εν τη εαυτου μαλλον ζην τε και φαινεσθαι πολει.
IEph 43 + Add. p. 3
IEph 43 + Add. p. 3